钦定古今图书集成/方舆汇编/职方典/第1520卷 > 《陈言征麓川状略》詹英
## 钦定古今图书集成/方舆汇编/职方典/第1520卷 > 《陈言征麓川状略》詹英

尝谓“边彝抗命，实天讨不容；大将领兵，当神明是务。
夫兵凶器也。为将者不能重其事，惟求己之利益，必
其取胜而成功者难矣。”曩因麓川思仁发背逆天兵，
已尝殄灭，子思机发又敢抗违朝命。皇上命将出师，
往正其罪。何期总督等官不体朝廷之心，苟安贪利。
行李二三百扛，用夫五六百人，声势喧哄，沿途劳扰。
将带纻丝绢疋，密散冨熟之家，下网垂钓，狼贪渔取。
有司。土官行李成队，好马双牵，转送别官，加倍索取。
各处都司官见，潜将贿赂先行，所获有馀，贪得无厌，
故违祖训，擅用阉刑，以进为名，尽留自用。丑行遍扬
于南诏，名节大坏于边方。及至行军，全无纪律。大军
一十五万，俱从一日起程，路滑泥深，“难为士卒。且如
军粮一事，又不设法转输，每军一名，运米六斗，奔走
往来，搬运催促，不得少停。如此之劳，何以养锐？有因
自缢而死，视之略不经心，嗟怨之声，盈于道路。领命
用兵者，岂当如是哉！指以驮粮，坐派有司一千馀马，

各不周虑，探其险易虚实，贼众有无，辄至金沙江边。
“贼人进抗，猛烈调令副总兵参将等官，领兵攻围，不
克，贼用木石擂打，将骆都指挥等官军杀死，俱将顶
皮割去。贼子肆顽，不知何所，却将来降鱼户诱系，解
作生擒。盖因主将无谋，致有此患。损中国生灵，遗边
彝笑。”计穷事拙，只得班师，已将地方分与木邦、缅甸。
抗违之罪，付之无可奈何。抑闻古之为将者，与士卒
同甘苦，故能成功。今不知此虑，欲希侥幸，岂将兵者
之所为哉？窃详靖远伯王骥，以布衣陞伯爵，子孙世
袭有官，何乃忍此？总兵官宫聚，由先代勋爵，累陞都
督，挂印总戎，自合寝食不安，以除边患。岂知此二人
者，同流合污，既无运筹帷幄之才，又无克胜破敌之
智，玩法怙终，损兵失利。原其情犯，死有馀辜。昔唐元
宗时，南诏有警，御史李宓将兵十万击之，杨国忠隐
其败，更以捷闻。后范祖禹引《管子》之言，“堂上远于百
里，堂下远于千里，君门远于万里”，言壅蔽之害深也。
皇上深居九重，岂知此情“此弊？臣不避势要威权，冒
犯天颜。乞将王骥、宫聚等官拏送法司，明正其罪。先
差密切廉干之官，前途盘闸各官行李。上解天怒，下
满士心。”